In-Nato xejjnet id-dikjarazzjoni li għamel il-President ta' Belarus Alexander Lukashenko li poteri minn barra l-pajjiż qegħdin jorganizzaw it-truppi tagħhom fil-fruntiera tal-pajjiż. Lukashenko, liebes l-uniformi militari qal li l-armata tal-pajjiż qiegħda fuq stat ta' allert. Dan filwaqt li fit-toroq ta' Minsk baqgħu għaddejjin il-protesti kontra Lukashenko biex jinżel mill-kariga, akkużat li rebaħ l-elezzjoni ta' ħmistax ilu b'qerq. Lukasehenko ilu fit-tmun għal dawn l-aħħar sitta u għoxirn sena, u qed jakkuża lin-Nato li qed tipprova tifred lill-pajjiż biex jinħatar President ġdid floku. Skont Lukashenko dawk li qed jikkooperaw man-Nato biex jiddistabilizzaw lill-pajjiż huma l-Polonja u l-Litwanja.